Trelis/gawiki huggingface dataset:
Donn Cothaid mac Cathail. Rí na gConnacht de chlann Ui Fhiachrach Mhuaidhe ba ea Donn Cothú mac Cathail (Sean-Ghaeilge Donn Cothaid mac Cathail) (bás 773). Dúnchadh Mhuirisce mac Tiobraide (bás 683) ba ea a shin-seanathair. Ba é an duine deireanach dá mhuintir a ndearnadh rí Chonnacht de. Bhí sé i réim ón mbliain 768 go dtí 773.
Rinneadh rí Uí Fhiachrach dá mhac Connmhach (bás 787). Bhí sé ina shinsear Aodha Uí Dhubhda, é féin sinsear eapainmneach Uí Dhubhda.
Ailill Medraige mac Indrechtaig. Rí na gConnacht de chlann Uí Fhiachrach Mhuaidhe ba ea Ailill Meadraí mac Indreachtaigh (Sean-Ghaeilge Ailill Medraige mac Indrechtaig) (bás 764). Indreachtach mac Dúnchadha Mhuirisce (bás 707), ba ea a athair, agus Dúnchadh Mhuirisce mac Tiobraide (bás 683) a sheanathair, iar-ríthe beirt. Bhí sé i gcoróin ón mbliain 756 go dtí 764. Ba é an chéad fhear dá mhuintir ó bhás a athair sa mbliain 707 a rinneadh rí Chonnacht de. 
Cuireann a leasainm in úil gur cuireadh ar altramas é leis na Méaraí ar bhruach oirthear Chuan na Gaillimhe. Is dócha gur éirigh sé ina rí Uí Fiachrach an éigin tar éis bhás Aireachtigh uí Dhúnchadha Mhuirsce, a fuair bás timpeall na bliana 735.
Sa bhliain 758, chloígh sé fir Uí Bhriúin i gCath Druim Robaig (deisceart Mhaigh Eo). Óir gur tharla an cath seo i gcríocha Fjir Cheara Uí Fhiachrach, is dócha go raibh fir Uí Bhriúin ag ionsaí. Maraíodh triúr mac le hiar-rí Uí Bhriúin, Fearghas mac Ceallaigh (bás 756).
Rinneadh rí Uí Fhiachrach dá mhac, Cathal (bás 816).
Dub-Indrecht mac Cathail. Rí na gConnacht de chlann Uí Bhriúin ba ea Dubh Indreacht mac Cathail (Sean-Ghaeilge Dub-Indrecht mac Cathail) (bás 768). Cathal mac Muireadhaigh Mhoilleathain (bás 735), iar-rí, ba ea a athair. Síol Chathail ba ea a mhuintir. Bhí sé i gcoróin ón mbliain 764 go dtí 768.
Sa bhliain 766, chloígh Dubh-Indreacht Conmhaicne Cúile Tuireadh i gCath Sruthrach. Rinneadh rí Connacht fosta dá gharmhac, Fearghas mac Fothaithe (bás 843).
Lepetidae. Fine seilidí mara iad na Lepetidae nó na moilisc a bhaineann leis an bhfoghéineas Patellogastropoda den rang Gastropoda (na seilidí agus éisc shliogánacha atá cosúil leo). 
Tacsanomaíocht.
Baineann an fhine seo leis an dá fhofhine seo a leanas (de réir Tacsanomaíochta na nGastrapód le Bouchet &amp; Rocroi (2005) ):
Cládagram ag taispeáint caidreamh fíligineach na bPatellogastropoda bunaithe ar thaighde móilíneach Nakano &amp; Ozawa (2007): 
Géinis.
I measc na ngéineas i bhfine na Lepetidae tá:
Lepetinae
Propilidiinae
Caipiteal fiontair. Gníomhaíocht nó beartas gnó a mbeadh riosca coibheasach nó substaintiúil ag baint leis is ea caipiteal fiontair.
Tacaíocht.
Tá tacaíocht ar leith ag roinnt Ballstát san Aontas Eorpach don chaipiteal fiontair, scéimeanna a bhfuil rialacha ag gabháil leo maidir le comhdhéanamh punainne, teicnící infheistíochta agus spriocanna infheistíochta.
Níl córais ar leith den chineál sin ag formhór na mBallstát, áfach, agus is é an chaoi a ndéanann siad rialacha ginearálta a bhaineann le dlí na gcuideachtaí agus oibleagáidí i leith réamheolairí a chur i bhfeidhm maidir le gníomhaíochtaí gach bainisteora ciste ar mian leis 'láithrithe príobháideacha' caipitil fiontair a thairiscint ar dhlínse na mBallstát sin.
I gcomparáid le lárionaid ardteicneolaíochta agus nuálaíochta atá in iomaíocht leis, go háirithe na Stáit Aontaithe, tá tionscal caipitil fiontair na hEorpa ilroinnte agus scaipthe. Fágann an ilroinnt agus an scaipeadh sin go mbíonn drogall, drogall a bhfuil tábhacht staidrimh ag baint leis, ar infheisteoirí infheistiú a dhéanamh i gciste caipitil fiontair.
Patelloidea. Forfhine thacsanomaíoch is ea Patelloidea a chuimsíonn na gioradáin, moilisc ghastrapódacha mara san fhorang Patellogastropoda.
Géinis.
I measc na bhfinte laistigh den forfhine Patelloidea tá:
Tagairtí.
 * Bouchet, P., Rocroi, J.-P. (2005). Aicmiú agus ainmníocht na bhfinte gastrapódacha. Malacologia. 47 (1-2): 1-397
Oliver Tambo. Pearsa mór le rá sa Chomhdháil Náisiúnta Afracach (CNA), agus comhpháirtí dlí le Nelson Mandela, ab ea Oliver Tambo nó O. R. Tambo (27 Deireadh Fómhair 1917 – 24 Aibreán 1993). Chaith Tambo tríocha bliain ar deoraíocht.
Saol.
Céimí san fhisic agus sa mhatamaitic de chuid Ollscoil Fort Hare (BSc 1941), chuaigh Tambo leis an múinteoireacht ar dtús (HDip 1942). Bhí Tambo, Mandela agus Walter Sisulu i measc glúin nua ceannairí ní ba mhíleataí de chuid an CNA a raibh dlúthbhaint acu leis an dlíodóir agus gníomhaí tarraingteach Anton Lembede (1913-47) a chuir Conradh Óige an CNA ar bun sa bhliain 1944. 
Cé go raibh an-rath ar Tambo mar mhúinteoir i Scoil Naomh Pádraig i Johannesburg, d'athraigh teacht i gcumhacht an Pháirtí Náisiúnta sa bhliain 1948 treo a shlí beatha. Ós rud é go raibh ar an ngnáthphobal dul i ngleic leis an gcual reachtanna agus rialachán a bhí ag teastáil leis an gcinedheighilt a chur i bhfeidhm, shocraigh Tambo go ba cheart dó a bheith ina dhlíodóir d'fhonn an fód a sheasamh in aghaidh an réimis nua. 
Tar éis dó staidéar a dhéanamh ar an dlí trí chúrsa comhfhreagrais, bhain Tambo cáilíocht amach mar dhlíodóir sa bhliain 1951. An bhliain dár gcionn chuaigh sé i gcomhpháirtíocht le Nelson Mandela, chun an comhlacht 'Mandela agus Tambo' a chur ar bun. Chomh maith leis an dlíodóireacht, bhí an gnólacht ina lárionad le haghaidh shaol polaitiúil, intleachtúil agus cultúrtha dhaoine gorma na hAfraice Theas.
Gníomhaí.
Rinneadh ardrúnaí an CNA de Tambo sa bhliain 1955 agus a Leas-Uachtarán sa bhliain 1959. Nuair a cuireadh cosc ar an CNA i mí Aibreáin 1960, thug an ANC ordú do Tambo an Afraic Theas a fhágáil chun páirt a ghlacadh i gceannaireacht ar deoraíocht. 
Ar feadh tríocha bliain ina dhiaidh sin, d'eagraigh Tambo tacaíocht idirnáisiúnta don chath in aghaidh na cinedheighilte, ag lorg smachtbhannaí eacnamaíocha ar an réimeas ach go háirithe. 
Rinneadh Uachtarán an CNA de sa bhliain 1967 (post a choimeád sé go 1991.) Mar sin, bhí sé ina ardcheannasaí ar Umkhonto we Sizwe (MK), eite mhíleata an ANC. 
Chomh maith le freagracht a ghlacadh as oibríochtaí míleata de chuid MK, bhí air díriú ar threascairtí ar chearta an duine laistigh den eagraíocht. Ba é sin ceann de na fáthanna a rinne an CNA athbhreithniú ar an tábhacht a bhainfeadh le cosaintí do chearta an duine san Afraic Theas daonlathach a bheadh ann ina dhiaidh sin.
Filleadh.
D'fhill Tambo ar an Afraic Theas sa bhliain 1990 chun rialtas nua a bhunú. Ghlac sé páirt, sa mhéid gurbh fhéidir leis i bhfianaise a dhrochshláinte, in athrú na hAfraice Theas i dtír daonlathach. Chuir sé béim ar an ngá a bhí leis an daonlathas ilpháirtí, le forlámhas an dlí agus le cearta an duine (cearta na mban, cearta na leanaí agus cearta dhaoine LADT san áireamh.) 
Bás agus oidhreacht.
Bhuail stróc tromchúiseach é ar 23 Aibreán 1993. Fuair sé bás an lá dár gcionn, beagán níos mó ná bliain roimh an sprioc thábhachtach ar dhírigh sé uirthi ar feadh an oiread sin ama, an chéad ollthoghchán daonlathach san Afraic Theas.
Comórtar Tambo trí ainmniú Aerfort Idirnáisiúnta O. R. Tambo, i Johannesburg.
Tadhg mac Conchúir. Rí na gConnacht de chlann Uí Bhriúin ba ea Tadhg mac Conchúir (Sean-Ghaeilge Tadg mac Conchobair (bás 900). He was the son of Conchúr mac Taidhg Mhóir (bás 882), iar-rí, ba ea a athair. Tháinig sé i gcomharbacht ar a dheartháir, Aodh (bás 888). Síol Muireadhaigh ba ea a mhuintir. Bhí sé i gcoróin ón mbliain 888 go dtí 900.
Bhí a dheartháir maraithe agus é ag troid in éadan na Lochlannach ar son an Ardrí. Tuairiscítear sna hannála sin bhliain 891 gur chloígh fir thuaisceart na gConnacht, "Uí Amalgada" de chlann Uí Fiachrach ach go háirithe, airm Lochlannacha agus gur mharaigh a gceannaire.
Bhí na Connachta de ghnáth faire réir Ardríthe Uí Néill high le linn na tréimhse seo. Sa bhliain 897, rinne an tArdrí Flann Sionna (bás 916) ruathar ar an Connachta agus glac sé a ngealltanais. Sa bhliain 899 áfach, rinne na Connachta ionsaí san Iarmhí ach cloíodh iad ag Áth Luain. Nascann Annála na gCeithre Máistrí an ruathar seo le hathbheochan aonach na gConnacht ag Tadhg. Insítear sna hannála gur éag Tadhg an bhliain dár gcionn "extenso dolore". 
Bhí Cathal mac Taidhg (bás 973) ina rí Chonnacht fosta. Más fíor gur mac le Tadhg é, fuair sé bás trí bliana is seachtó tar éis a athar. Moltar de rogha ar sin gurbh é Cathal mac Taidhg (rí 925-956) mhic Cathail (rí 900-925) mhic Conchúir (rí 872-882) a bhí i gceist.
Freagracht shóisialta chorparáideach. Leagann freagracht shóisialta chorparáideach (FSC) amach na rudaí a dhéanfaidh eagraíocht (comhlachtaí san áireamh) chun tairbhe na sochaí agus na timpeallachta. Is éard atá i gceist leis an FSC stuama chríochnúil ná
Éiríonn go geal le roinnt eagraíochtaí agus iad ag gabháil don FSC agus don inbhuanaitheacht. Cinnte tá eagraíochtaí eile nach dtugann mórán airde orthu. Ach léirigh taighde sa bhliain 2015 (ón Commit Forum) gur féidir gur ón dea-shaoránacht chorparáideach a thagann aon trian de luach ainmniúil cuideachta. Léiríodh sa phíosa taighde céanna nach leor tabhairt faoin bhFreagracht Shóisialta Chorparáideach, ach go gcaithfidh gnólachtaí í a chur i bhfeidhm go stuama críochnúil sula rachaidh sí chun tairbhe a mbunlíne. 
Samplaí.
Samplaí de roinnt cuideachtaí, idir bheag agus mhór, a ghlacann cur chuige dáiríre maidir le FSC agus inbhuanaitheacht is ea Unilever, Interface Carpets, Ben and Jerrys, Marks and Spencers, agus Eirgrid. "Tréith idirdhealaitheach atá ag cuideachtaí rathúla in Éirinn agus in áiteanna eile is ea an dóigh a n-oibríonn siad lena gcuid custaiméirí, lena gcuid soláthraithe, lena gcuid oibrithe, lena dtimpeallacht fhisiciúil agus lena bpobal áitiúil."
Ar an drochuair, le cur i gcoinne gach dea-scéala nuachta tá samplaí de chuideachtaí a mbíonn drochthionchar acu ar phobail, bíodh sé sin i ngan fhios dóibh féin nó ná bíodh. Tá fírinne an scéil sin le feiceáil, mar shampla, san eachtra inar thug foirgneamh monarchan éadaí (Savar) uaidh in 2013 sa Phacastáin, dúnadh Clerys i mBaile Átha Cliath in 2015 agus na fadhbanna comhshaoil atá ann fós de bharr droch-chleachtais oibre a bheith ag cuideachtaí ola ar nós Exxon Mobile i nDeilte na Nígire.
Sampla eile is ea na ceannairí gnó, na ceannairí polaitiúla agus na corparáidí a bhfuil baint acu le seachaint cánach agus éagóir chánach ar fud an domhain, mar a tháinig chun solais i bPáipéir Phanama in 2016.
FSC in Éirinn.
Soláthraíonn an suíomh gréasáin, www.csrhub.ie, comhairle agus tacaíocht do ghnóthais agus d’eagraíochtaí eile a bhfuil spéis acu i dtuilleadh faisnéise a fháil faoi Fhreagracht Shóisialta Chorparáideach agus i gcleachtais ghnó atá freagrach agus inbhuanaithe a chur chun feidhme. Tá an suíomh ina acmhainn chun cuidiú le cuideachtaí, idir mhór agus bheag, ar mian leo tuilleadh faisnéise a fháil faoi bheartais agus faoi chleachtais FSC.
Diarmait mac Tommaltaig. Rí na gConnacht de chlann Uí Bhriúin ba ea Diarmaid mac Tomaltaigh (Sean-Ghaeilge Diarmait mac Tommaltaig) (bás 833). Indreachtach mac Muireadhaigh Mhoilleathain (bás 723), iar-rí, ba ea a sheanathair. Tuairiscítear bás a athar Tomaltach mac Murghaile (bás 774) ina nglaoitear "rex Cruachna Ai" air. Tháinig Diarmaid i gcomharbacht ar a dheartháir Muiris (bás 815). Síol Mhuireadhaigh ba ea a mhuintir. Bhí sé i réim ón mbliain 815 go dtí 833.
Rí rathúil a bhí a dheartháir, agus cumhacht na gConnacht á fhorbairt aige. Rí go bhfreasúra é Diarmaid ag tús a réimis, ámh. Sa bhliain 816, chloígh sé he Uí Fhiachrach Mhuaidhe (nach raibh i gcoróin na gConnacht ón mbliain 773) agus chreach sé "Foibrén" i gcríocha "Grecraige" (aitheachthuath Uí Fiachrach Muaidhe). Deirtear sna hannála gur maraíodh go leor daoine den chosmhuintir ("ignobiles") san ionsaí seo. 
Sa bhliain 818, chur sé a cheannas ar Uí Maine (tríú dream na gConnacht faoin am seo, lonnaithe i gcontaetha na Gaillimhe agus deisceart Ros Comáin) nuair a bhain sé bua amach i gCath Forath i nDealbha Nuad (aitheachthuath of Uí Maine i ndeisceart Ros Comáin). Maraíodh a rí Cathal mac Murchadha. Feictear Maol Chothú mac Fógartaigh de Shíol Chathail mar bhuaiteoir agus glaoitear ríthe Uí Bhriúin ("Reges Nepotum Briuin") orthu, rud a thugann le fios gur lear ríthe a bhí iontu beirt.
Sa bhliain 822, chloígh Diarmaid a chéilí comhraic Uí Bhriúin i gCath Tarbga. Throid fir Uí Mhaine ar son Diarmada sa chath úd. Tuairiscítear cath eile i measc na gConnacht don bhliain 824. Ní fhaightear sna hannála freasúra in aghaidh riail Dhiarmada tar éis an chatha seo.
Sa bhliain 818, tháinig easpag Ard Mhacha, "Artrí mac Conchobair", chuig na Connachta le scrín Naomh Pádraig. Tháinig sé ar ais sa bhliain 825 chun Cáin Phádraig a chuir i bhfeidhm ann. Chuir na heachtraí riail Dhiarmada ar bun dlisteanachta.
Sa bhliain 829, rinne an tArdrí, Chonchúr mac Donnchadha (bás 833), le fir na Mí, ruathar ar na Connachta agus chloígh sé iad. Sa bhliain 830, chloígh Ríthe na Mumhan, Feilimí mac Criomhthainn (bás 847), Uí Briúin Seola. Tharla na heachtraí seo le linn comhaontais ghearrshaolaigh idir an bheirt, a bheadh go gairid i ndiaidh sin in achrann a chéile.
Umhaill. Tuath i gCúige Chonnacht na meánaoise ba ea Umhaill (Sean-Ghaeilge Umaill). In áit a cuid críoch inniu, faightear barúntachtaí Bhuiríos Umhaill agus Mhuraisce, mar atá, na tailte in aice le Cuan Mó, Maigh Eo. 
Tuath uathrialach laistigh de Ríocht na hÉireann a bhí ann go dtí an bhliain 1576, nuair a ghlac a banríon Gráinne Ní Mháille leis an mbeartas 'géilleadh agus athbhronnadh', agus tugadh gníomhas teidil nua dí. Tar éis a báis, fuair a mac, Tiobóid na Long, na tailte le hoidhreacht.
Oidhre.
Mhair cultúr na nGael agus an Ghaeilge sa cheantar níos faide ná in aon cheantar eile in Éirinn. Tá Acaill agus An Corrán inniu mar chuid de Ghaeltacht Mhaigh Eo.
Ríthe Umhaill.
An chlann leathstairiúil Tuath mhac nUmhoir ba ea ríthe is luaite Umhaill. Tugadh an t-ainm Uí Bhriúin Umhaill ar na ríthe stairiúla is luaite, chun bréag ghaol a mhaíomh le hUí Briúin na gConnacht. Faoin 12ú haois, bhí an sloinne Ó Máille glactha ag an rítheaghlach. Bhíothas den bharúil gurbh iadsan agus clanna Uí Dhubhda, Uí Fhlaithbheartaigh agus Mac Conraoi ina bpríomhchlanna mara na gConnacht.
Uí Fhiachrach Mhuaidhe. Géag de rítheaghlach Uí Fhiachrach na gConnacht i néirinn na meánaoise ba ea Uí Fhiachrach Mhuaidhe (Sean-Ghaeilge Uí Fiachrach Muaide). Bhí áit dúchais acu suite i ngleann na Muaidhe, Contae Mhaigh Eo. Ar a méid is mó, bhí i measc a gcuid críoch Tír Fhiacrach Mhuaidhe (Contae Shligigh) ná Iorras Domhnann agus Tír Amhlaidh.
Ba é sinsear an géag Uí Fhiachrach seo ná Fiachna, deartháir an Ardrí, Ailill Molt (bás 484). Níos deireanaí, muintir Uí Dhubhda, lonnaithe ag Carn Amhalaí ("Carn Amalgaidhe") gar do Chill Ala, ba ea a rítheaghlach.
Rinneadh Ríthe na gConnacht de roinnt dá mhuintir, san áireamh:
Aodh Ó Ruairc. Rí na gConnacht ba ea Aodh Ó Ruairc (Meán-Ghaeilge Áed mac Airt Uallaigh Ua Ruairc. Bhí sé i gcoróin ón mbliain 1067 go dtí 1087. 
D'éirigh sé ina rí éis dó a réamhtheachtaí, Aodh an Gha Bhearnaigh Ó Conchúir, a mharú i mbun chatha sa bhliain 1067.
The Sword in the Stone. Scannán ceoil beochana grinn Meiriceánach is ea The Sword in the Stone a rinneadh sa bhliain 1963. Walt Disney a léirigh agus a scaoil é do na pictiúrlanna ar 25 Nollaig 1963. Buena Vista Distribution an chuideachta a dháil é.
Uí Dhiarmada. Tuath in Éirinn na meánaoise ba ea Uí Dhiarmada (Sean-Ghaeilge Uí Díarmata) suite i dtuaisceart Chontae na Gaillimhe.
Bunús.
Is amhlaidh gur bunaíodh an tuath sa naoú haois ag clann Uí Bhriúin, le linn babhta leata faoi cheannas Uada uí Dhiarmada. Ghlac an rítheaghlach a hainm as seanathair Uadu, Diarmaid Fionn mac Tomaltaigh (bás 833), rí Chonnacht, agus in am trátha, ainmníodh an tuath astu. Feictear a ríthe sna hannála go minic ón bliain 971 ár aghaidh.
Uí Choincheanainn.
Faoin 11ú haois, bhí an sloinne Ó Con Cheanain (Uí Choincheanainn) glactha ag rítheaghlach Uí Dhiarmada. Insítear i nAnnála Chonnacht gur maraíodh "Domnall mac Aeda h. Con Chenaind ri h. nDiarmata &amp; Murcertach a derbrathair" i nDara Cath Bhaile Átha an Rí sa bhliain 1316. Faoin am seo, bhí an tuath tugtha i gcríocha "Clantaie O Dermod" (Clann Taidhg agus Uí Dhiarmada) faoi cheannas na Normannach de Berminghams, Baron Athenry.
Scríobh John O'Donovan sa bhliain 1838 go raibh tailte oidhreachta ag "Henry O'Concanon Esq. of Waterloo" gar den Ghleanntán i bparóiste Chill Ó Scóba i mbarúntacht Tigh Dachoinne.
Paul Simon. Ceoltóir, amhránaí agus scríbhneoir Meiriceánach is ea Paul Frederic Simon, a rugadh ar 13 Deireadh Fómhair 1941.
Rugadh Simon isteach i dteaghlach Giúdach i Newark, New Jersey, ach d'fhás sé aníos in Flushing, Queens i gCathair Nua-Eabhrac sa chuid ba mhó.
Ba ollamh é a athair agus mhúinteoir bunscoile í a mháthair. Ball de bhanna damhsa ab ea a athair freisin.
Chuir Simon aithne ar Art Garfunkel agus iad 11 bliain d'aois.
Pitias. Tíreolaí, taiscéalaí agus réalteolaí ón coilíneacht Ghréagach Massalia (nó Marseille an lae inniu) ab ea Pitias de Mhassalia. Rinne sé turas taiscéalaíochta chuig iarthuaisceart na hEorpa thart ar 325 RCh, ach níor tháinig a chuntas, a bhí eolas go forleathan air sa chianaois, slán agus ní thugtar eolas air anois ach trí scríbhinní daoine eile.
Sydney Templeman, Baron Templeman. Breitheamh Sasanach ba ea Sydney Templeman, nó An Tiarna Templeman (3 Márta 1920 – 4 Meitheamh 2014). Chaith sé tréimhse fhada mar bhreitheamh 
Saol.
Rinne Templeman tamall saighdiúireachta a dhéanamh, 1941-45, san India agus Burma. 
Céimí de chuid Ollscoil Cambridge (Coláiste Naomh Eoin) glaodh chun Bharra Shasana agus na Breataine Bige air ag an Teampall Láir sa bhliain 1947 
Bhain a chuid oibre leis an Seansaireacht den chuid is mó agus glaodh chun an Bharra Laistigh air sa bhliain 1964. 
Ba cheart go mbeadh aithne ag mic léinn agus dlíodóirí in Éirinn agus i ndlínsí dlí coiteann eile air, mar gheall ar an tréimhse fhada a chaith sé mar bhreitheamh (ar Ard-Chúirt Shasana agus na Breataine Bige, 1972 go 1978; ar an gCúirt Achomharc, 1978 go 1982 agus i dTeach na Tiarnaí, 1982 go 1994) agus líon mór na mbreithiúnas snasta a thug sé thar raon leathan cásanna. 
Bás agus conpóid.
D'éag An Tiarna Templeman agus é ceithre bliana is nócha d'aois, ar 4 Meitheamh 2014. 
Rinne duine dá bheirt mhac agóid dhlíthiúil in aghaidh a uachta, ar an mbonn nach raibh cumas intinne aige é a dhéanamh. 
Cé nár leanadh ina chás féin an "riail órga" a leag an Tiarna Templeman síos sa bhliain 1975 chun díospóidí den sórt sin a sheachaint, dhiúltaigh An Ardchúirt don agóid sin ní ba luaithe i mbliana.
Gerard Hogan. Breitheamh, agus scoláire réimse an dlí phoiblí, is ea Gerard Hogan (Gearóid Ó hÓgáin), a rugadh ar 13 Lúnasa 1958, agus ball den Chúirt Uachtarach na hÉireann ó 2021 ar aghaidh.
Bhí Hogan ina bhreitheamh den Ard-Chúirt ó 2010 go 2014 agus den Chúirt Achomhairc ó 2014 go 2018.
Bhí sé na Abhcóide Ginearálta do Chúirt Bhreithiúnais an Aontais Eorpaigh ó 2018 go dtí 2021
Máirtín Ó Cadhain (ceirnín). Is éard is Máirtín Ó Cadhain (ceirnín) ann ná fadcheirnín ar a bhfuil Máirtín Ó Cadhain ag caint. Tháinig sé amach in 1974 ó Outlet Music, brainse de chuid Outlet Recording Co. Ltd., Béal Feirste.
Rianta.
Taobh A
Taobh B
Art Uallach Ua Ruairc. Rí na gConnacht ba ea Art Uallach Ó Ruairc (Meán-Ghaeilge Art Uallach Ua Ruairc) (bás 1046).
Domhnall Ó Ruairc. Rí na gConnacht ba ea Domhnall Ó Ruairc (Sean-Ghaeilge Domnall Ua Ruairc) (bás 1102).
Níl a lán eolais le fáil faoi Domhnall, ach deirtear gur mharaigh sé i mbun chatha a réamhtheachtaí, Tadhg mac Ruairí.
Lingchi. Cineál céasta a d'úsáidtí san Áise ab ea Lingchi (Sínis: 凌遲). Bhíodh sé in úsáid mar mhodh ceastóireachta agus mar bhealach chun daoránaigh a chur chun báis sá tSín, ó thart ar 900 go dtí gur cuireadh cosc ​​air sa bhliain 1905. Tugtar “an próiseas mall”, “an slisniú mall”, agus “an bás le míle gearradh” air chomh maith. De réir foinsí áirithe, tá cásanna taifeadta in Vítneam agus sa Chóiré freisin. Sa chineál seo básaithe, d'úsáidtí scian chun codanna den chorp a bhaint go rianúil thar thréimhse fhada, go dtiocfaí bás ar deireadh.
De réir dealraimh, ghearrtaí "Lingchi" i leith coireanna tromchúiseacha ar nós tréasa. Cuireadh roinnt Iartharach chun báis ar an mbealach seo. D'ainneoin don chleachtas a bheith as úsáid le tamall fada, cloistear tagairtí dó sna meáin anois is arís.
Flaithbheartach Ó Flaithbheartaigh. Rí Iar Chonnacht agus Rí na gConnacht de chlann Uí Bhriúin Seola ba ea Flaithbheartach Ó Flaithbheartaigh (Meán-Ghaeilge Flaithbertach Ua Flaithbertaigh (bás 1098).
An tríú nó ceathrú taoiseach Shíol/Mhuintir Mhurchadha ba ea Flaithbheartach, sular cuireadh an ruaig orthu as Uí Briúin Seóla amach ag ríthe Uí Chonchúir na gConnacht.
Athair altrama an rí Chonnacht, Ruairí na Saí Buí, a bhí dá réir sin ina chara as Críost do chlann Fhlaithbheartaigh. Sa bhliain 1092, chúige sé sé Ruairí faoi chois ina thigh fein agus rinne sé é a dhalladh, ag éirí ina rí in ionad Ruairí. Sa bhliain 1098, b'fhéidir tar éis dó bheith curtha as a choróin, maraíodh é ag muintir Ruaidrí.
Tadhg mac Cathail. Rí na gConnacht ba ea Tadhg mac Cathail (Meán-Ghaeilge Tadg mac Cathail) (bás 956).
Cathal mac Taidhg. Rí na gConnacht ach le seal gairid ba ea Cathal mac Taidhg (Sean-Ghaeilge Cathal mac Taidg (bás 973). Bhí sé i réim ach le trí lá, i gcomharbacht ar a dheartháir, Conchúr.
Rinne Murchadh Glunillar ua Flaithbheartach, rí Ailigh ionsaí ar na Connachta agus tharla cath ag Ceis Corran, inar maraíodh Cathal agus go leor eile.
Rinne Murchadh ollscrios ar na Connachta ina dhiaidh sin. Tháinig Cathal mac Conchobair maic Taidg Uí gcomharbacht ar Chathal mar rí Chonnacht.
Ramakrishna. Ba mhisteach Indiach é Sri Ramakrishna Paramahamsa (Beangáilis: শ্রীরামকৃষ্ণ পরমহংস) a chuaigh i mbun oibre mar mhanach de chuid na Hiondúch sa 19ú haois. Rinneadh naomh dó de thairbhe a chuid gníomhartha mar cheannaire reiligiúnach i mBeangál. Deirtear go raibh taithí aige ar an eacstais ag aois an-óg, agus gur tháinig sé faoi thionchar na dtraidisiún ilchineálach- deabhóid don bhandia Kali, don Tantra, don Bhakti, agus don Avaita Vedanta, ach go háirithe.
Bhain sé cáil amach ag an Teampall Dakshineshwar Kali mar gheall ar an meon mistiúil a léirigh sé, agus de réir a chéile tharraing sé chuige roinnt múinteoirí spioradálta agus ceannairí sóisialta, chomh maith le lucht leanúna mór tuata; arna éirí leis deisceabail a earcú, bunaíodh an tOrd Ramakrishna. Bhí ana-chuid measa ag muintir Bheangál air, go háirithe an scothaicme, agus d'eascair gluaisceacht dá bharr: bhunaigh deisceabal dá chuid, Swami Vivikenanda, an Ramakrishna Math, eagraíocht a chuireann oiliúint spioradálta ar fáil do mhanaigh, agus an Misean Ramakrishna chun déirc, obair shóisialta agus oideachas a sholáthar.
Tyrion Lannister. Is carachtar ficseanúil é Tyrion Lannister san úrscéal fantaisíochta "Cluiche na Corónach" le George R. R. Martin.
Daenerys Targaryan. Is carachtar ficseanúil í Daenerys Targaryan san úrscéal fantaisíochta "Cluiche na Corónach" le George R. R. Martin.
Conchobar mac Taidg. Rí na gConnacht de chlann Uí Bhriúin ba ea Conchúr mac Taidhg (Sean-Ghaeilge Conchobar mac Taidg). Tadhg an Túir mac Cathail (bás 956), iar-rí, ba ea a athair. Síol Muireadhaigh ba ea a mhuintir. Bhí sé i réim ón mbliain 967 go dtí 973.
Sinsear eapainmneach rítheaghlach Uí Chonchúir ba ea é trína mhac, Cathal.
Tar éis bhás a athar, tháinig Fearghal Ó Ruairc de chlann Uí Bhriúin Bhréifne i gcoróin mar rí Chonnacht le 21 bliain.
Fuair Conchúr le hoidhreacht comhaontais phósta príomhrítheaghlaigh uile Uí Néill: a dheirfiúr Bébinn le rí Bhreá, Domhnall mac Congalach Cnogba; agus deirfiúr eile le Cineál Chonaill. Ba é a dheartháir chéile Domhnall a mharaigh Fearghal Ó Ruairc sa bhliain 966, rud a réitigh slí na corónach do Chonchúr.
Maraíodh mac le Conchúr sa bhliain 967 agus é troid ar son fhear céile "Muirgel" ina éadan a chéilí comhraic, Cineál Eoghain.
Chloígh Conchúr Ualgarc Ó Ruairc sa bhliain 970, rud a thugann le fios go raibh Uí Ruairc fós ag iarraidh an ríogacht a fháil ar ais.
Dar leis an Leabhar Laighneach d'éag Conchobar le coiliceam. Insítear fosta agur maraíodh a dheartháir agus comharba, Cathal, ag Cath Céis Chorainn, tar éis dó bheith i gcoróin ach le trí lá. "Murchad Glun re Lar mac Flaithbertaigh" de Chineál Eoghain ba ea a mharfóir.
Bhí deartháir le Conchúr Maol Ruanaidh Mór mac Taidhg, ina shinsear ríthe Mhaigh Loirg agus na gclann Uí Mhaolruanadha agus Mhic Dhiarmada.
Ba iad a bhfionnóí an chéad ghlúin a ghlac an sloinne Ó Conchúir ("Ua Conchobair"), agus is é Ó Conchubhair Donn a phríomhsliochtach inniu.